**ELŐTERJESZTÉS**

**Balatonkenese Város Önkormányzat Képviselő-testületének**

**2016. június 15. napján tartandó*****rendkívüli ülésére***

**Tárgy:** Országúti Tigrisek Motoros Klub támogatási kérelme

**Előterjesztő:** Tömör István polgármester

**Melléklet:** kérelem

**Tisztelt Képviselő-testület!**

**Az Országúti Tigrisek Motoros Klub** (Füle) az idei évben Balatonkenesén, **a Romantic Kemping területén szeretné megszervezni az „Őrült Motoros Hétvége” rendezvényét.**

A rendezvény támogatásával kapcsolatban keresték meg Önkormányzatunkat, melyek a következők:

* **A színpad hangtechnikájának üzemeltetéséhez nagyteljesítményű aggregátorra van szükségük, ehhez kérnek anyagi, vagy technikai támogatást az Önkormányzattól.**
* **Kérik, hogy a rendezvényre érkezőknek – karszalag felmutatása ellenében – a balatonkenesei strandra 50 %-os kedvezményt nyújtsunk a belépőjegy árából.** (Ennek ellentételezéseként a rendezvényszervezők a balatonkenesei állandó lakóhellyel rendelkező 18 év felettiek részére 50 %-os belépőkedvezményt nyújtanak.)

Kérem, hogy az előterjesztés megvitatása után a határozati javaslatról döntést hozni szíveskedjenek.

Balatonkenese, 2016. június 14.

Tisztelettel:

Tömör István Jurics Tamás

polgármester jegyző

**Határozat-tervezet:**

**Balatonkenese Város Önkormányzata Képviselő-testületének**

**……/2016. (VI. 15.) határozata**

**Az Országúti Tigrisek Motoros Klub támogatásáról**

1. Balatonkenese Város Önkormányzatának Képviselő-testülete az Országúti Tigrisek Motoros Klub (Székhely: Füle, képviselője: Jakab Zoltán) részére a Balatonkenese, Romantic Kemping területén 2016. július 28 – 31. között megrendezendő „Őrült Motoros Hétvége” motoros találkozót az **alábbiak szerint támogatja:**
2. A színpad hangtechnikájának üzemeltetéséhez …………………….. támogatást nyújt az Önkormányzat 2016. évi költségvetésének tartalékkerete terhére
3. A motoros találkozóra érkezők részére – karszalag felmutatása ellenében – a balatonkenesei Vak Bottyán Strandra 50 %-os kedvezményt nyújt a belépőjegy árából.

**vagy:**

1. Balatonkenese Város Önkormányzatának Képviselő-testülete az Országúti Tigrisek Motoros Klub (Székhely: Füle, képviselője: Jakab Zoltán) részére a Balatonkenese, Romantic Kemping területén 2016. július 28 – 31. között megrendezendő „Őrült Motoros Hétvége” motoros találkozó megszervezéséhez **nem nyújt támogatást.**
2. A Képviselő-testület felkéri Tömör István polgármestert, hogy a határozatról az érintetteket értesítse és felhatalmazza a támogatási szerződés aláírására.

Határidő: 2016. június 30.

Felelős: Tömör István polgármester